**Руския пазар на парфюмерия и козметика влиза в десетката най-големи в Европа**

Руският пазар на парфюмерия и козметика в момента се намира в десетте най-големи пазари в Европа, като демонстрира стабилен ръст на фона на по-скромните показатели на западна Европа. Големият потенциал на руския пазар привлича много чуждестранни компании, като за последните няколко години са открити производствени предприятия на фирми като Loreal, Procter & Gamble, Henkel и Avon, а през 2011г. Unilever закупи най-големия производител на козметика в Русия – завод „Калина“.

Руските производители предлагат главно продукти в ниската и средна ценова гама. Най-слаба е позицията на производителите в категорията декоративна козметика и средства за грижа за лицето и тялото от високо качество. Една от особеностите на руския пазар е силната зависимост от вноса, както от страна на производителите (внос на суровина), така и от страна на продавачите (внос на готови продукти). Влизането на Русия в СТО може да окаже добро влияние на пазара на парфюми и козметика, но резултатите ще бъдат видими най-рано в края на 2014г.

Пазарът на парфюми и козметика в Русия е един от най-бързо развиващите се, дори в условия на криза. През 2012г. на фона на влошаване на икономическата ситуация, ръстът на пазара се забави, но въпреки това е отбелязан 10% ръст в сравнение с 2013г.

Главните канали за реализация на козметична и парфюмерийна продукция са пряката продажба, включително продажби по каталози и специализирани магазини. Сумарно те са отговорни за повече от 55% от продажбите на пазара, като 35-37% принадлежат на специализирани магазини (дрогерии и магазини за натурални продукти). Нужно е да се отбележи, че пред 2011-2012г. е започнала да се развива продажбата на козметика и парфюми чрез интернет магазини. Продажбата на такива продукти в супермаркетите расте по-бавно, тъй като в много от регионите в РФ доходите на жителите не позволяват използването на много средства за козметика или парфюми, а потенциалът на големи градове е почти изчерпан. Не трябва да се забравя, че цените в супермаркетите са по-високи във веригите магазини.

Добре се развива и сегментът на натурална и органична козметика, което има връзка с опитите на руснаците да водят по-здравословен живот и да се грижат за здравето си. Търсенето на подобни продукти стимулира развитието на специализирани магазини. В момента в този сегмент основните търговски вериги са: „Ив Роше“, „The Body Shop; „Для Душа и Души“; L’Occitane, LUSH, Megumi, Stenders, Botanicus, Bottega Verde, Fresh Line и други. Магазините в този сегмент са реализирали 9% от всички продажби на продукти от козметичната индустрия.

По темп на ръст по брой магазини през 2012г. лидер е Северно-Кавказкия федерален окръг (+157%), като развитието е най-активно в Ставрополския край. Активно се развиват веригите магазини от по-ниската ценова гама „Рубль Бум“ и „Магнит Косметик“.

Развитието на пазара силно зависи от нивото на доходи на руснаците. Съгласно прогнози на руското Министерство на икономическото развитие, реалният процент на ръст е 3,7%, а през 2014-2015г. се очаква да бъде повече от 5%. Забавяне в ръста на доходи на руснаците и увеличаващи те цени за режийните разходи ще повлияе негативно на продажбите на продукти, които не са от първа необходимост.

<http://news-vlad.ru>